
Klasa:	007-04/24-01/1
Urbroj:	2170-1-66-02/1-24-2
Rijeka, 30. siječnja 2024. godine


ZAPISNIK

s 21. sjednice Školskog odbora Osnovne škole Podmurvice održane dana 30. siječnja 2024. godine u 18,00 sati.

Prisutni:	Ana Marinić, (iz reda Učitelja i stručnih suradnika – 1 od 2)
Roberta Bonassin, (iz reda Učitelja i stručnih suradnika –  2 od 2),
Marin Bogičević, (iz skupa Radničkog vijeća – 1 od 1),
Nadija Mustapić, (iz reda Vijeća roditelja –  1 od 1),
Ivo Simper, (predstavnik Osnivača –  1 od 3 ),
Duško Milovanović, (predstavnik Osnivača – 2 od 3),


Odsutni:	Eugen Podobnik, (predstavnik Osnivača - 3 od 3 ), opravdano

Zapisničar:  Roberta Bonassin, potpredsjednica Školskog odbora

		Sjednicu je otvorila Ana Marinić, predsjednica Školskog odbora i pozdravila prisutne članove. Nakon što je utvrdila da sjednici prisustvuje većina članova Školskog odbora (6 od 7) predložila je sljedeći

DNEVNI RED:

1.  Razmatranje i usvajanje Zapisnika s prethodne sjednice
     (izvjestiteljica: Ana Marinić, predsjednica Školskog odbora)

2.  Usvajanje Financijskog izvješća za razdoblje 1. siječnja 2023. do 31. prosinca 2023. godine – 
     Završni račun
     (Izvjestiteljica: Ljiljna Barić, računovotkinja)

3. Usvajanje rezultata poslovanja za 2023. godinu. 
     (Izvjestiteljica: Ljiljna Barić, , računovotkinja)

4.  Donošenje Plana nabave za 2024. godinu
     (Izvjestitelj: Marin Bogičević, tajnik)

5. Razrješenje člana Školskog odbora iz reda radnika Marina Bogičevića
    (Izvjestitelj: Marin Bogičević, tajnik)

6. Razno


Na prijedlog Dnevnog reda koji je dostavljen uz poziv na sjednicu, nije podnesen prigovor. 

Dnevni red usvaja se jednoglasno od strane prisutnih članova Školskog odbora.

AD. 1.		Temeljem članaka 60. i 86. Statuta Osnovne škole Podmurvice predsjednica Školskog odbora utvrđuje da je članovima Školskog odbora uz poziv na ovu sjednicu dostavljen zapisnik sa sjednice Školskog odbora održane 27. prosinca 2023. godine, uz dokumentaciju relevantnu za raspravu po točkama današnjeg dnevnog reda. Svi prisutni članovi Školskog odbora potvrđuju da su dokumentaciju primili putem elektroničke pošte. Predsjednica je pozvala prisutne članove Školskog odbora da se izjasne o prihvaćanju Zapisnika s prethodne sjednice Školskog odbora.
Rezultat glasovanja:

	Budući da nitko nije imao primjedbi, Školski odbor jednoglasno (6/6) donosi sljedeći:

Z a k l j u č a k

"Usvaja se Zapisnik s prethodne sjednice Školskog odbora održane 27. prosinca 2023. godine."



AD. 2.		Predsjednica Školskog odbora pozvala je računovotkinju Ljiljanu Barić da podnese izvješće po ovoj točki dnevnog reda.

Računovotkinja Ljiljana Barić podnosi Financijsko izvješće za razdoblje 1. siječnja 2023. do 31. prosinca 2023. godine. Na podneseno izvješće nije bilo komentara.

Rezultat glasovanja:

Budući da nitko nije imao primjedbi, Školski odbor jednoglasno (6/6) donosi sljedeći:

Z a k l j u č a k

"Usvaja se Financijsko izvješće za razdoblje 1. siječnja 2023. do 31. prosinca 2023. godine."



AD. 3. 		Predsjednica Školskog odbora pozvala je računovotkinju Ljiljanu Barić da podnese izvješće po ovoj točki dnevnog reda.

Računovotkinja Ljiljana Barić podnosi izvješće o rezultatima poslovanja za 2023. godinu. 
Otvara se rasprava. Članica Školskog odbora Roberta Bonassin postavlja pitanje o navođenju izvora za višak koji će se namijeniti za nastavu talijanskog jezika. Član Duško Milovanović pojašnjava da je izvor naveden u Financijskom izvješću za 2023. godinu.
Rasprava se okončava.

Rezultat glasovanja:

Budući da nitko nije imao primjedbi, Školski odbor jednoglasno (6/6) donosi sljedeći:

Z a k l j u č a k

" Usvajanje rezultata poslovanja za 2023. godinu."

AD. 4. 		Predsjednica Školskog odbora pozvala je tajnika Marina Bogičevića  da podnese izvješće po ovoj točki dnevnog reda. 
Tajnik iznosi plan nabave za 2024. godinu. Na podneseno izvješće nije bilo komentara.

Rezultat glasovanja:

Budući da nitko nije imao primjedbi, Školski odbor jednoglasno (6/6) donosi sljedeći:

Z a k l j u č a k

"Usvaja se Plan nabave za 2024. godinu."



AD. 5. 		Predsjednica Školskog odbora pozvala je tajnika Marina Bogičevića  da podnese izvješće po ovoj točki dnevnog reda.

Član Školskog odbora Marin Bogičević obavještava da s danom 7. veljače 2024. prestaje njegov radni odnos u OŠ Podmurvice. Informira prisutne da učiteljica Maša Kulaš, imenovana 28. travnja 2021., kao zamjena iz skupa Radničkog vijeća, preuzima članstvo u Školskom odboru.  
Član Školskog odbora Marin Bogičević obavještava o djelatnici za radno mjesto tajnika školske ustanove. 

Na podneseno izvješće nije bilo primjedbi. Član Školskog odbora Ivo Simper zahvaljuje tajniku Marinu Bogičeviću na profesionalnom radu tijekom proteklih godina.

Rezultat glasovanja:

Školski odbor jednoglasno (6/6) donosi sljedeći:

Z a k l j u č a k

"Usvaja se Razrješenje člana Školskog odbora iz reda radnika Marina Bogičevića."



AD. 6. 		Pod točkom Razno predsjednica Školskog odbora Ana Marinić iznosi problem fotokopiranja nastavnog materijala odnosno čestu nemogućnost korištenja fotokopirnog aparata u zbornici Škole.  Tajnik Marin Bogičević navodi neznanje djelatnika kao čest uzrok kvara na fotokopirnom aparatu i iznosi podatak o količini potrošenog papira za fotokopiranje na godišnjoj razini (otprilike tisuću stranica po osobi, ali ističe da se količina fotokopiranog materijala razlikuje ovisno o predmetu koji učitelj predaje). Član Školskog odbora Ivo Simper predlaže uvođenje osobne šifre za korištenje fotokopirnog aparata.


Završetkom rasprave po dnevnom redu sjednica je završena u 18,42.

Zapisnik je napisan u jednom primjerku na tri stranice.



Zapisničar:							Predsjednica:
												
          Roberta Bonassin				         		  	Ana Marinić

